sasicodes/solvari-1 huggingface dataset:
மார்க்சின் இந்த மிக ஆரம்பகால எழுத்துக்களுக்கு திரும்பிச் சென்று பார்த்தால் அவை உண்மையில் கற்பனாவாத சோசலிசம் மற்றும் சமூகத்தை மேம்படுத்துவதற்கான குட்டிமுதலாளித்துவக் கருத்தாக்கங்கள் மீதான விமர்சனத்தை அவர் அபிவிருத்தி செய்துகொண்டிருந்த காலகட்டமாக இருந்தது அவ்விடத்தில் அவர் ஒரு விஞ்ஞானபூர்வமான பகுப்பாய்வை ஸ்தாபிப்பதற்கு முனைந்திருந்தார்.
அவர் வரலாற்றின் சடவாதக் கருத்தாக்கத்தை எடுத்துரைத்தது மட்டுமல்ல வர்க்கப் போராட்டத்தின் செயல்பாடானது சோசலிசப் புரட்சிக்கும் தொழிலாள வர்க்கம் அதிகாரத்தைக் கைப்பற்றுவதற்கும் இட்டுச் செல்கிறது அல்லது அது நடந்தேறுவதற்கான புறநிலைமைகளை உருவாக்கியிருந்தது என்று அவர் கூறினார்.
பல சமயங்களில் நான் நினைப்பதுண்டு இடதுகளிடம் இருக்கும் ஒரு பிரச்சினை என்னவென்றால் அத்தனை சிரமங்கள் மற்றும் அத்தனை பிரச்சினைகளின் முதலாளித்துவ அமைப்புமுறையை எதிர்த்துப் போராட முனைகின்ற எவரொருவரும் அதிலிருக்கும் பிரம்மாண்டமான பிரச்சினைகள் மற்றும் அபாயங்கள் குறித்து அறியாமலிருக்க முடியாது மத்தியிலும் சூழ்நிலையில் இருக்கும் புரட்சிகர சாத்தியத்தை புரிந்து கொள்ள இயலாமலிருப்பதாகும்.
பல ஆண்டுகளாகவே நம்மில் இந்த வகையான விமர்சனங்களை நடத்தியவர்கள் நிச்சயமாக முக்கியத்துவம் அற்றவர்களாக்கப்பட்டோம் என்பதையும் நாம் சொல்ல வேண்டும் என்று நினைக்கிறேன்.
சீனா சிறை உழைப்பை விரிந்த முறையில் பயன்படுத்துகிறது இந்த நாட்டில் ஒரு மில்லியன் சிறையிலுள்ள மக்கள் இலாபநோக்குடனான பெருநிறுவனங்களுக்காக வேலை செய்யவேண்டியுள்ளது.
உதாரணத்திற்கு பங்களாதேஷ் கொத்தடிமைத் தொழிலாளர்களிடம் ஒரு விதமான நனவைக் கொண்டுவந்து அவர்களுடன் கூட்டணிகளையும் ஐக்கியத்தையும் கட்டியெழுப்ப முடியாவிடின் இந்த அமைப்புமுறையை ஒருபோதும் நம்மால் கீழிறக்க முடியாது.
இது ஒரு உலகளாவிய போராட்டமாகவும் இருந்தாக வேண்டும் எந்த ஒடுக்கப்பட்ட உழைக்கும் மக்களது நலன்கள் நமது நலன்களாக இருக்கிறதோ அவர்களுடன் சர்வதேசத் தொடர்புகளை உருவாக்க வேண்டும் ஏனென்றால் நாம் அனைவருமே ஒரே எதிரியை எதிர்த்தே சண்டையிட்டுக் கொண்டிருக்கிறோம் இது தேசத்திற்கு அப்பாற்பட்டதாகும்.
இதில் மலைப்பூட்டக் கூடிய அம்சம் என்னவென்றால் அது உண்மையும் கூட உலகில் இன்று நிலவுகின்ற புறநிலைமைகள் நேரடியாக இதற்கே இட்டுச் சென்று கொண்டிருக்கின்றன.
நாடுகடந்த பெருநிறுவனங்களின் தோற்றமும் சர்வதேச மூலதனப் பாய்வுகளும் புறநிலையாகப் பார்த்தால் தொழிலாள வர்க்கத்தை சர்வதேசமயப்படுத்தியிருக்கின்றன.
நாம் இப்போது வாழுகின்ற காலகட்டத்தின் மிகவும் தனித்துவமான அம்சம் என்னவென்றால் வர்க்கப் போராட்டமானது புறநிலையாக ஒரு சர்வதேசஒருங்கிணைப்புடனான நிகழ்ச்சிப்போக்காக கட்டவிழ இருக்கிறது.
ருமேனிய வேலைநிறுத்தம் குறித்த எங்களது கட்டுரைகள் ருமேனிய மொழியில் மொழிபெயர்க்கப்பட்டன என்ற உண்மை பின்னர் எங்களுக்குத் தெரியவந்தது.
ஒரு குறிப்பிட்ட அர்த்தத்தில் இங்கே நடந்து கொண்டிருப்பது ஒரு புறநிலை நிகழ்ச்சிப்போக்கின் வெளிப்பாடு என்றே மிக நனவான மட்டத்தில் நான் நம்புகிறேன்.
அதனால் தான் சீனா போன்ற இடங்களிலும் இணையத் தணிக்கையை நீங்கள் காண்கிறீர்கள் இந்தியாவில் இணையத் தணிக்கையை திணிக்க முயற்சி நடக்கிறது.
ஜூலியான் அசாஞ்ச் ஜகோப் அப்பெல்பௌம் உடன் இணைந்து எழுதிய புத்தகம் தான் நான் படித்த முதல் இணையத்தின் இரண்டுமுனை பண்பைக் குறித்து எடுத்து வைத்த புத்தகமாக இருந்தது.
மறுபக்கத்தில் இது கண்காணிப்புக்கு மனிதர்களின் விவரப் பக்கங்களைக் கட்டியெழுப்புவதற்கு கலகம் செய்பவர்களைக் கண்காணிப்பதற்கான ஒரு பொறிமுறையாக இருக்கிறது.
ஏனென்றால் மனிதர்கள் ஒழுங்கமைப்பதற்கு தகவல்தொடர்பின் மின்னணு வடிவங்களைப் பயன்படுத்துகிறார்கள் அல்லது தகவல்தொடர்பின் மின்னணு வடிவிலான தகவல்தொடர்புகள் நல்ல ஒழுங்கமைக்கும் கருவிகள் அல்ல என்றும் கூட உண்மையில் நான் சொல்லுவேன் அவை ஒழுங்கமைப்பதற்கான வழிவகைகளை உருவாக்குவதற்கு நன்மை பயக்கக் கூடியவை.
ஒழுங்கமைப்பது நேருக்குநேர் பேசித்தான் செய்யப்பட வேண்டும் ஆக்கிரமிப்புப் போராட்ட இயக்கத்தில் நாம் கண்டதைப்போல எந்த இயக்கத்திலும் நாம் காண்பதைப் போல.
அதன்பின் பல வாரங்கள் மற்றும் மாதங்களுக்கு பாதுகாப்பு மற்றும் கண்காணிப்பு எந்திரம் மற்றும் உள்நாட்டு பாதுகாப்பு துறை மற்றும் பிற மிக முக்கியமான தனிமனிதர்களைக் குறிவைத்து இயங்கியது.
ஒரு குறிப்பிட்ட உதாரணத்தை சொல்வதென்றால் செயல்பாட்டாளர்களில் ஒருவர் ஒரு கத்திரிக்கோலால் நியூயோர்க் சிட்டியின் போலிஸ் அதிகாரி ஒருவரைத் தாக்க முயன்றதாக ஒரு குற்றச்சாட்டை கிட்டத்தட்ட அவர்கள் உருவாக்கினார்கள்.
அவர்கள் இந்த மனிதரை ஒரு நீதிமன்றத்தின் முன்பாக இழுத்து வந்து நிறுத்தினர் ஒரு போலிஸ் அதிகாரியைத் தாக்கினால் அது ஏழு ஆண்டு தண்டனைக்குரிய குற்றம்.
ஒவ்வொரு தொழில்நுட்ப விடயத்திலுமே முடிவில் யார் அதனைக் கட்டுப்படுத்துகிறார்கள் யார் அதனைப் பயன்படுத்துகிறார்கள் என்பதையே அது சார்ந்ததாக இருக்கிறது.
ஆனால் இப்போது நிலைமையைப் பார்த்தோமானால் இது போன்றதொரு விவாதம் நடக்க முடிகிறது அதனை ஒரு சர்வதேச பார்வையாளர்கள் பின்தொடர முடிகிறது அத்துடன் இதுபோன்ற சிந்தனைகள் முன்வைக்கப்பட முடிகிறது என்ற அந்த உண்மையே அதற்குள்ளாக ஒரு மிகப் பிரம்மாண்டமான சாத்தியவளத்தைப் பிரதிநிதித்துவப்படுத்துகிறது தனக்குள் கொண்டிருக்கிறது என்றே நான் கருதுகிறேன்.
ஒரு குறிப்பிட்ட அர்த்தத்தில் இணையமானது ஒவ்வொரு அரசாங்கத்தையும் உலுக்கிக் கொண்டிருக்கிற ஒரு சக்தியைக் கட்டவிழ்த்து விட்டிருக்கிறது.
மறுபடியும் ஒடுக்குமுறை குறித்த பிரச்சினைக்குத் திரும்புவோம் முதலாளித்துவத்துக்கு எதிரான போராட்டம் குறித்து உண்மையாக அக்கறை காட்டும் எவரொருவரும் அதனை அந்த அளவுக்கு அக்கறையுடன் கணக்கிலெடுத்தாக வேண்டும்.
வோல் ஸ்ட்ரீட்டை ஆக்கிரமிக்கக் கோரிய நடுத்தர வர்க்க இயக்கமாக இல்லாது எகிப்தில் தொழிலாள வர்க்கத்தின் ஒரு உண்மையான வெகுஜன இயக்கம் இருந்தது அங்கு அரசியல் முன்னோக்கு இல்லாமலிருந்ததும் எதற்கு எதிராகப் போராடுகிறோம் என்பது குறித்த புரிதல் இல்லாமலிருந்ததும் முஸ்லீம் சகோதரத்துவம் கட்சியின் தன்மை குறித்த குழப்பமும் இராணுவம் அரசு ஆகியவற்றின் தன்மை குறித்த குழப்பமும்தான் பிரச்சினையாக இருந்தன.
அதன்பின்னர் தொழிலாள வர்க்கத்தின் பாத்திரத்தை நிராகரிப்பது அங்கே இருந்தது அத்துடன் பல காரணங்களால் மிகப் பெருமளவிலான அரசியல் குழப்பத்தின் ஒரு காலகட்டமும் அங்கிருந்தது.
இப்போது சோசலிசத்திலான ஆர்வம் மீண்டெழுவதையும் புத்துயிர் பெறுவதையும் மார்க்சிசத்திலான ஆர்வம் புத்துயிர் பெறுவதையும் நாம் காண்கிறோம்.
நேற்றுத்தான் பேர்னி சாண்டர்ஸ் சமத்துவமின்மையின் அத்தனை தீமைகள் குறித்தும் புலம்புகின்ற ஒரு பத்தியை எழுதியிருந்தார் அத்தகைய ஒரு கட்டுரையில் சோசலிசம் என்ற வார்த்தையையோ அல்லது முதலாளித்துவம் என்ற வார்த்தையையோ ஒரு இடத்தில் கூட குறிப்பிடாமலே அவர் சமாளித்து எழுதி விட்டிருந்ததில் நான் திகைத்தே போய்விட்டேன்.
ஆனாலும் கூட துருவப்படுத்தப்படும் எந்த சமூகத்தையும் போலவே நாமும் உள்ளடக்கத்தில் செயலிழந்து நிற்கிறோம் என்ற உண்மையை அறியாதவர்களாகவும் நாம் இருக்க முடியாது.
ஒரு உயரடுக்கைச் சேர்ந்தவரோ அல்லது சதிக்கும்பலோ அதிகாரத்தைக் கைப்பற்றும்போது என்ன ஆகிறது அது முடியாட்சியாக இருக்கட்டும் அல்லது ஸ்ராலினிச ஆட்சியாக இருக்கட்டும் அல்லது பாசிச ஆட்சியாக இருக்கட்டும்?
ஏனென்றால் ஒரு தாராளவாத முதலாளித்துவ அமைப்புமுறையின் கீழ் தொழிலாள வர்க்கத்தின் பிரச்சினைகளை மேம்படுத்துவதற்குரிய விதத்தில் மேம்போக்காக உருவாக்கப்படும் அரசாங்க அமைப்புமுறைகள் கிளர்ச்சிசெய்யும் சக்திகளை மீண்டும் அந்த அமைப்புமுறைக்குள் கொண்டுவருவதற்குத் தேவையான சீர்திருத்தங்களை உருவாக்கும் பொருட்டு அமைக்கப்படுகின்றன.
ரூஸ்வெல்ட் இதைப் பற்றி சற்று வெளிப்படையாகவே எழுதினார் முதலாளித்துவத்தைக் காப்பாற்றியது தான் தனது மாபெரும் சாதனை என்று அவர் கூறுகிறார்.
சக நிதிப்பிரபு ஒருவருக்கு கடிதம் எழுதுகையில் அவர் கூறுகிறார் ஒன்று நாம் நமது பணத்தில் கொஞ்சத்தைக் கொடுக்கத் தொடங்க வேண்டும் இல்லையேல் நமது மொத்தப் பணத்தையும் நாம் தொலைத்து விடுவோம்.
அத்துடன் கலகத்தை முறியடிப்பதற்காக அமைப்புமுறைக்குள்ளாக போதுமான சமநிலையைக் கொண்டுவரும் பொருட்டு ஒருவகை பாதுகாப்பு வழிமுறையாக செயல்பட்ட அதே நிறுவனங்களை பெருநிறுவனக் கட்டமைப்புகள் கபளீகரம் செய்து விட்டன அழித்து விட்டன என்ற உண்மையும் இருக்கிறது.
ஏனென்றால் தீவிரப்பட்ட இயக்கங்களான கம்யூனிஸ்ட் கட்சி சோசலிஸ்டுகள் முற்போக்குக் கட்சியை அழித்ததன் பின்னர் அவர்கள் தாராளவாத இயக்கங்களை நோக்கித் திரும்பினர்.
இது எப்போதும் ஒரு மூடிய அமைப்புமுறையாகவே இருந்து வந்திருக்கிறது அப்படியான ஒன்றில்தான் நாம் இன்னும் வாழ்ந்து கொண்டிருக்கிறோம்.
அந்த தாராளவாத ஸ்தாபனங்கள் மரணித்த பின்னர் தற்சமயம் அத்தனை அமைப்புமுறைகளிலும் நமக்குக் கிடைப்பதெல்லாம் ஒரு சிறு சதிக்கும்பலின் நலன்களுக்கே சேவை செய்வதாக இருக்கின்ற அப்பட்டமான கொள்ளையர்களது ஆட்சியாக இருக்கிறது.
அந்த செயலின்மையையானது அடிப்படையில் தொழிலாள வர்க்கத்தின் அதிகரித்துச் செல்லும் கவலைகளுக்கும் கஷ்டங்களுக்கும் பதிலிறுப்பு செய்ய அரசாங்க மற்றும் உத்தியோகபூர்வ ஸ்தாபனங்கள் திறனற்று இருக்கும் நிலை தொடருமாயின் அமைப்புமுறை இறுதியில் செயல்பட முடியாது நின்று விடும்.
மறுபடியும் நீங்கள் மிக முக்கியமான மிகப் பல பிரச்சினைகளை எழுப்புவதால் இந்த நிகழ்வுப்போக்குகளின் அடிப்படை புறநிலைக் காரணங்கள் என்ன என்பதற்கே நாம் மறுபடியும் வந்தாக வேண்டியிருக்கிறது.
என்னைப் போலவே உங்களுக்கும் தெரியும் பரந்த மக்களைப் பொறுத்தவரை ட்ரம்புக்கும் கிளின்டனுக்கும் இடையில் முன்வைக்கப்பட்ட தெரிவு என்பது உண்மையில் ஒரு தெரிவே இல்லை என்பது.
ட்ரம்ப் சமூக நிலைமைகள் மக்களின் மிகப் பரந்த எண்ணிக்கையிலானோருக்கு நிலவுகின்ற நிலைமைகள் மீதான ஒரு ஆழமான கோபத்தை சாதகமாகப் பயன்படுத்திக் கொண்டதால் மட்டுமே வெற்றிபெற முடிந்தது.
ஒரு தேசிய வேலைத்திட்டத்தின் எந்தவொரு செல்லுபடியாகும் தன்மையும் நிலைமுறிந்து விட்டிருப்பது தான் அதன் கீழமைந்த காரணமாய் இருக்கிறது.
தேசிய எல்லைகளுக்குள்ளாக தேசியஅரசின் பிரச்சினைகளைத் தீர்ப்பதற்கு இயலாமல் போவதுதான் போர் மற்றும் ஏனைய நாடுகளை கைப்பற்றும் கொள்கைக்கான உந்துதலாக இருக்கின்றது.
போர் நிலைமைகளின் மற்றும் போர் அச்சுறுத்தலின் கீழ் பெருகிச் செல்கின்ற மற்றும் அளவிட முடியாத சமத்துவமின்மையின் நிலைமைகளின் கீழ் ஜனநாயகம் உயிர்வாழ முடியாது.
அது மிகச்சரி இந்த நிலைமைகள் நாம் கிறிஸ்தவ வலதில் காண்பதைப் போல பாசிசமாதிரிகள் அல்லது பாசிசத்திற்கு விளை நிலங்களாக இருக்கின்றன என்பதையும் நான் இவ்விடத்தில் கூற விரும்புகிறேன்.
அவர்கள் பாசிஸ்டுகள் அமெரிக்க தேசியவாதத்தின் சித்திரஅடையாளத்தையும் அரச மொழியையும் கிறிஸ்தவ மொழியின் அடையாளம் மற்றும் மொழியுடன் ஒன்றுகலப்பதையே அப்போது நாஜி ஜேர்மன் கிறிஸ்தவ திருச்சபையும் செய்தது.
ட்ரம்ப் ஒரு அரசியல் வெற்றிடம் இந்த கிறிஸ்தவ பாசிசம் அந்த வெற்றிடத்தை நிரப்புவதை நாம் பார்த்துக் கொண்டிருக்கிறோம்.
அதனால்தான் நோம் சோம்ஸ்கி சொல்கிறார் ட்ரம்பை அகற்றுவது பெரிய விடயம் என்று நீங்கள் நினைக்கலாம் ஆனால் மைக்கேல் பென்ஸ் அதனை விட மோசமானவராய் இருப்பார்.
இந்த இடத்தில் குறுக்கிடக் கிடைத்த வாய்ப்பை பயன்படுத்திக் கொள்ள விரும்புகிறேன் ஏனென்றால் நீங்கள் இருவருமே போர் என்ற விடயத்தையும் சர்வதேசியத்திற்கான தேவையையும் முன்நிறுத்தினீர்கள்.
ஈராக் போர் விடயத்தில் அவர் காட்டிய வெளிப்படையான எதிர்ப்புக்காக பெயர்பெற்றவரான போர்எதிர்ப்பு செயல்பாட்டாளர் சின்டி சீஹனால் அனுப்பப்பட்டிருக்கும் ஒரு ஆதரவு செய்தியை வாசிக்க விரும்புகிறேன் இந்த மிக முக்கியமான மற்றும் அத்தியாவசியமான நிகழ்வுக்கும் அதில் பேசுகின்ற மதிப்பிற்குரியவர்களுக்கும் எனது மிகத் தோழமையான வாழ்த்துக்களை அனுப்புகிறேன் இணையத் தணிக்கைக்கு எதிரான இந்த அவசரமான போராட்டத்தில் தலைமை வகிப்பதற்காக மற்றும் க்கு எனது நன்றியையும் தெரிவித்துக் கொள்கிறேன்.
பத்திரிகையாளர் ஜோன் பில்கெரிடம் இருந்தான செய்தியை நான் முழுமையாகப் படித்து அதனுடன் முழுமையாக உடன்படுகிறேன் இணைய தணிக்கை விடயத்தில் ஒரேயொன்றைத் தவிர மேலதிகமாய் சேர்ப்பதற்கு எதுவுமில்லை தேசியப் பாதுகாப்பு அரசானது அதிருப்தியை ஒடுக்குவதற்கு மட்டுமல்லாமல் நாம் எவ்வாறு சிந்திக்க வேண்டும் என்று சாம்ராஜ்யம் விரும்புகிறதோ அந்த வழியில் சிந்திப்பதற்கு இணையப் பயனர்களை வழிநடத்துவதற்குமான வழிவகைகளை மேலும் மேலும் அதிகமான ஒழுங்கமைத்து கொண்டிருக்கிறது.
மிகப்பெரும் சமூக ஊடகத் தளத்தின் உரிமையாளர் உள்ளபடியே அப்பட்டமாக இதனை ஒத்துக் கொண்டிருக்கிறார் அதிர்ச்சியூட்டும் விதமாய் அதற்கு எதிரான மிக மென்மையான எதிர்ப்புடன் அப்படி எதையும் காட்டியிருந்த பட்சத்தில் இப்போது உடனிருப்பவர்கள் தவிர்த்து.
அத்துடன் ஒருவேளை பரப்புரையைக் கொண்டு நம்மை போதுமான அளவுக்கு துரிதமாக போர் எந்திரத்தை அடியொற்றி நடக்கச் செய்ய முடியவில்லை என்றால் மிக வசதியான ஒரு வழியாக ஹவாய் மக்களுக்கு பொய்யான ஒரு வெடிப்பு ஏவுகணை எச்சரிக்கையை வழங்குவது அதே வேலையைச் செய்து விடாதா?
ஆன்லைனில் தொடர்ந்து கேட்டுக்கொண்டிருப்பேன் என்று நம்புகிறேன் அத்துடன் நமது கருத்துச் சுதந்திரத்தின் மீதும் அமெரிக்க சாம்ராஜ்யத்திற்கு எதிராக ஒன்றுகூடும் சுதந்திரத்தின் மீதும் நடத்தப்படுகின்ற இந்த சமீபத்திய நச்சுத்தனமான தாக்குதலை எதிர்ப்பதற்கு நாம் என்ன செய்ய வேண்டும் என்பதைக் குறித்தும் நாங்கள் செவிமடுப்போம் என்றும் நம்புகிறேன்.
வெளிப்பட அவர் எழுப்பும் மிக முக்கியமான பிரச்சினைகள் மற்றும் தலைப்புகள் நாம் இப்போது விவாதித்துக் கொண்டிருப்பதில் அடங்கியிருக்கின்றன.
அத்துடன் நமது வாசகர்களும் பார்வையாளர்களும் இந்த விவாதத்தின் பாதையில் எழுப்பிய கேள்விகள் பலவற்றையும் அவர் எழுப்புகிறார் அடுத்து என்ன?
ஜோசப்பிடம் இருந்து கிடைத்திருக்கும் கருத்து இணையத் தணிக்கையை முடிவுக்குக் கொண்டுவர தனிமனிதர்களாய் குடிமக்கள் குறிப்பாக செய்யக் கூடியது என்ன?
பென் ஃபிராங்ளினிடம் இருந்தான இன்னொரு கருத்து கூறுகிறது சோசலிஸ்டுகளும் புரட்சியாளர்களும் இணையத்தில் தகவல்தொடர்புக்கான மாற்று வழிகளை அமைக்க வேண்டியிருக்கிறது என்று கருதுகிறீர்களா அல்லது பழைய முறை அச்சுஅடிப்படை பிரசுரங்களுக்கு நாம் திரும்ப வேண்டியது தானா?
இணைய உள்கட்டமைப்பை பெருநிறுவனம் கையிலெடுத்துக் கொள்வதைத் தடுப்பதற்கான ஆக்குறைந்த நம்பிக்கையை இணையப் பயனர்கள் எவ்வாறு பெறலாம்?
உலக சோசலிச வலைத் தளம் போர் அபாயத்தை மிகைப்படுத்தி வருவதாக நம்புகின்ற எவரொருவரும் வார இறுதியில் ஹவாயில் என்ன நடந்தது என்பதைக் காணவேண்டும்.
மக்கள் இந்த நிகழ்வுகளை மிகவும் கவனத்தில்கொள்ளாமல் இருந்திருந்தால் இத்தகைய ஒரு பீதியான பதிலிறுப்பு அங்கே இருந்திருக்க முடியாது என்றே நான் கருதுகிறேன்.
அவர்கள் அதனை தீவிரத்துடன் நோக்குகிறார்கள் ஜூலியான் அசாஞ்ச் பயன்படுத்திய ஒரு வார்த்தையைக் கொண்டு சொல்வதானால் இந்த அச்சுறுத்தல் உயிர்வாழ்க்கைக்கான அச்சுறுத்தல் என்பதை போர் அபாயம் பிரம்மாண்டமாய் நிற்கிறது என்பதை உணரத் தொடங்குகிறார்கள்.
மக்கள் அரசியலில் தங்களை ஈடுபடுத்திக் கொண்டாக வேண்டும் பிரச்சினைகளை மிக ஆழமாகவும் தீவிரமாகவும் ஆய்வு செய்தாக வேண்டும் என்பதை உணரத் தொடங்குகிறார்கள்.
போர் அபாயம் என்பது எத்தனை பெரிதாக நிற்கிறது என்பதற்கு இராணுவத்தில் இருக்கின்ற பல உயர்நிலை அதிகாரிகளது கூற்றுகள் மேற்கோளிடப்பட்டவை உள்ளிட்ட ஏராளமான கட்டுரைகள் வலைத் தளத்தில் இருக்கின்றன.
பிந்தைய அமெரிக்க சாம்ராஜ்யத்தின் மாபெரும் மூலோபாயத் தவறாக அது இருந்தது ஏதென்ஸ் சாம்ராஜ்யம் சிசிலி மீது படையெடுத்து அதில் அவர்களது ஒட்டுமொத்த கப்பலும் மூழ்கி அநேக வீரர்கள் கொல்லப்பட்டார்களே அதற்கு நிகரான பெருந்தவறாய் இருந்தது.
பிரிட்டிஷ் சாம்ராஜ்யம் அதன்பின் மீட்சி காணவேயில்லை ஸ்டெர்லிங் பவுண்டு உலக நாணயமதிப்பாக இருப்பதில் இருந்து அகற்றப்பட்டு பிரிட்டிஷ் பொருளாதாரத்தை அது நீடித்த வீழ்ச்சிக்குள் இட்டுச்சென்றது.
வோல் ஸ்ட்ரீட் எல்லா விதமான விளையாட்டுகளையும் விளையாடிக் கொண்டிருப்பதால் நிச்சயமாக நாம் இன்னொரு பொருளாதாரப் பொறிவால் பாதிக்கப்படப் போவது நிச்சயம்.
அத்தனை பிற்கால சாம்ராஜ்யங்களின் குணாம்சமாக இருக்கின்ற இந்த மூலோபாய தப்புக்கணக்கு அமெரிக்காவின் உயிர்க்குருதியை ஏற்கனவே வற்றச் செய்து கொண்டிருக்கிறது.
போரின் பெயரால் நம்மைப் போன்ற எதிர்ப்பாளர்கள் ரஷ்யாவின் வெளிநாட்டு முகவர்கள் என்று சொல்லி தாக்கப்படுவதை ஏற்கனவே பார்த்துக் கொண்டிருக்கிறோம்.
டேவிட் சொல்லாத ஒரு விஷயம் ஆனால் அது நீங்கள் நன்கறிந்தது தான் அதைப் பற்றி எழுதியிருக்கிறீர்கள் வெளிப்பார்வைக்கு இந்த மென்பொருள் செயல்நிகழ்முறைகள் பிரயோகிக்கப்படுவதற்கான காரணம் போலிச் செய்திகளை நிறுத்துவதற்கு.
ஆனால் அவர்கள் அப்படியான வாதத்தைப் பயன்படுத்துகிறார்கள் போரின் ஒரு சமயத்தில் எதிர்ப்பவர்களை மோசமானவர்களாய் சித்தரிப்பதற்கு இது மிகவும் எளிதாக்கித் தரும்.
ஸ்பார்ட்டசிஸ்ட் எழுச்சிக்குப் பின்னர் ரோஸா லுக்சம்பேர்க் உடன் கொல்லப்பட்ட மாபெரும் ஜேர்மன் புரட்சியாளரான கார்ல் லீப்னெக்ட் எதிரி வீட்டில் தான் இருக்கிறான் என்று சொல்வதுண்டு அதாவது ஜேர்மன் இராணுவவாதம் தான் எதிரி என்பார்.
உதாரணத்திற்கு குறிப்பாக ஆப்கானிஸ்தானில் நாம் தோற்று விட்ட பின்னர் இந்தப் போர்களை நாம் ஏன் இன்னும் தொடர்ந்து கொண்டிருக்கிறோம்?
நான் வார்சோவில் இருந்தபோது விமானநிலையத்தில் நான் சென்று இறங்கிப் பார்த்தால் அங்கே க்கு ஒரு பிரம்மாண்டமான விளம்பரப் பலகை நின்று கொண்டிருந்தது.
பேர்லின் சுவர் வீழ்ந்தபோது நேட்டோ ஜேர்மனியைத் தாண்டி விரிவுபடுத்தப்படாது என்று ஜனாதிபதி ரீகன் கோர்ப்பசேவுக்கு வாக்குறுதியளித்திருந்தார்.
ஆயுதங்கள் தயாரிப்புத் துறையை தவிர்த்து இது முரண்பாடுமிக்கதாகவும் அவசியமற்றதாகவும் இருந்தது ஏனென்றால் செக்கோஸ்லேவேக்கியா போலந்து இந்த நாடுகள் அத்தனையும் அப்போது சோவியத்தின் தயாரிப்பாக இருந்த தமது ஒட்டுமொத்த ஆயுத முறைகளையும் நேட்டோ ஆயுதமுறைகளுக்கு இணக்கமாக மீளமைவு செய்ய வேண்டியதாகியது.
அவை அனைத்தும் நெருக்கமாகப் பிணைந்தவை அத்துடன் இறுதி ஆய்வில் மீண்டும் இதற்குத் திரும்புவது எப்போதும் முக்கியமானது என்று நினைக்கிறேன் போர் பேரழிவுகரமானது ஆனால் அவர்களுக்கு வேறெந்த வழியும் இல்லை.
ட்ரொட்ஸ்கி இடைமருவல் வேலைத்திட்டத்தில் கூறினார் ஆளும் உயரடுக்கினர் கண்கள் மூடியபடி பேரழிவை நோக்கி வழுக்கிச் செல்கின்றனர்.
இன்று நிலவக் கூடிய உலகப் பிரச்சினைகள் இரண்டு வழிகளில் ஒன்றின் மூலமே தீர்க்கப்பட முடியும் முதலாளித்துவ ஏகாதிபத்தியத் தீர்வு போர் மற்றும் நீங்கள் கூறியதைப் போன்ற பாசிசம் ஆகியவை.
ஆற்றலை மறுபடியும் ஒரு செத்துப்போன அமைப்புமுறைக்குள் அதாவது ஜனநாயகக் கட்சிக்குள் திருப்பி விடுவதற்கு உயரடுக்கினர் முயற்சி செய்கின்றனர் அதில் ஓரளவுக்கு வெற்றியும் பெற்றுள்ளனர்.
ஏனென்றால் அந்த அத்தனை பணமும் அத்தனை ஆற்றலும் ஞாபகத்தில் கொள்ளுங்கள் அவர் புரட்சி என்ற வார்த்தையையும் கூடப் பயன்படுத்தினார் அவர் நாடெங்கிலும் ஓடி ஓடிப் போய் ஒவ்வொருவரிடம் ஹிலாரி கிளிண்டனுக்கு வாக்களிக்கச் சொல்வதில் சென்று முடிந்தது.
மின்னஞ்சல் கசிவுகளில் நாம் அதனைக் காண்கிறோம் அதன்பின் ஹிலாரி கிளிண்டன் ஜனநாயகக் கட்சியின் வேட்பாளர் தேர்வுசபை க்கு போட்டியிடுவதாக தலைமைப் பெண்மணி அவரது புத்தகத்தில் அளித்த சொந்த வாக்குமூலத்திலும் கண்டோம்.
அமைப்புமுறை தன்னைத்தானே திருத்திக் கொள்வதற்கு திறம்படைத்திருக்கிறது என்றோ அல்லது நாம் அந்த அமைப்புமுறையை சீர்திருத்துமளவுக்குத் திறம்படைத்திருக்கிறோம் என்றோ நமக்கு நாமே மயக்கம் ஏற்படுத்தக் கூடாது அல்லது முட்டாளாக்கிக் கொள்ளக் கூடாது என்று நான் நினைக்கிறேன்.
தண்ணீர் பாதுகாப்பு அமைப்புகள் ஒரு நல்ல உதாரணமாக இருந்தன அடிப்படையில் அணுகல் பைப்லைனை நேரடியாகத் தடுத்துக் கொண்டிருந்தன.
என்றாலும் அதற்கும் வாஷிங்டனில் நடக்கும் மகளிர் பேரணிக்கும் இடையிலான வித்தியாசத்தைப் பாருங்கள் பெரும்பகுதி ஜனநாயகக் கட்சியால் ஏற்பாடு செய்யப்பட்டதாக இருந்த இது உண்மையில் அரசியல் படோடாபமாக இருந்தது.
அவர்கள் நவம்பரில் சாலைகளை மூடிவிட்டார்கள் ஆகவே நாங்கள் முழுதுமாகச் சுற்றி இன்னொரு பக்கத்தில் இருந்து வர வேண்டியதாய் இருந்தது.
பின்பகுதி சாலைகளிலும் கூட இராணுவம் போல் சீருடை போட்டுக் கொண்டு இராணுவ ஆயுதங்களை வைத்துக் கொண்டு அதே சமயத்தில் எந்த விதமான அடையாளச் சான்றும் இன்றி இருந்த தனியார் பாதுகாப்பு நிறுவனத்தினர் கூலிப்படையினர் அமைத்து வைத்திருந்த சாலைத்தடைகளைக் கடந்து நாங்கள் செல்ல வேண்டியிருந்தது.
உள்நாட்டுப் போரின் விடயத்தில் இணையத்தின் மீதான கட்டுப்பாட்டை ஆளும் உயரடுக்கினர் ஒரு உயிர்வாழ்க்கைத் தேவைக்கான அச்சுறுத்தலாகக் காண்கின்றனர் என்பது நிச்சயம்.
செனட்டிலும் அவையிலும் நடந்த விசாரணைகள் குறித்து உலக சோசலிச வலைத் தளத்தில் செய்தி வெளியிட்டிருந்தோம் கூகுள் ஃபேஸ்புக் மற்றும் ட்விட்டர் போன்ற பல்வேறு நிறுவனங்களின் தலைவர்களும் உளவுத்துறை அதிகாரிகளும் சாட்சியமளித்தனர்.
அவர்களில் ஒருவரான கிளிண்ட் வாட்ஸ் பின்வருமாறு எழுதினார் உள்நாட்டுப் போர்கள் துப்பாக்கிமுழக்கங்களுடன் ஆரம்பிப்பதில்லை அவை வார்த்தைகளைக் கொண்டு தொடங்குகின்றன.
சமூக ஊடக யுத்தக்களத்தில் விரைவாக வன்முறையான மோதல்களுக்கு இட்டுச் செல்லக் கூடியதும் நம்மை பிளவுபட்ட அரசுகளாக எளிதில் மாற்றி விடக் கூடியதுமான தகவல் கலகங்களை பரவாமல் தடுப்பதில் நாம் அனைவரும் இப்போது செயல்பட்டாக வேண்டும்... இங்கே குறுக்கிட்டு ஒன்றைச் சொல்ல விரும்புகிறேன் அனைவரும் இல் மக்ஸ் புளூமென்ட்தால் எழுதிய அவரைப் பற்றிய கட்டுரையைப் படிக்க வேண்டும் ஏனென்றால் அவர் முற்றிலும் ஒரு கிறுக்கர்.
இணையம் குறித்து நாம் பேசும்போது ஏன் உலக சோசலிச வலைத் தளம் சோசலிசத்திற்கான போராட்டத்தில் ஒரு மிக தீர்க்கமான சாதனமாக இருக்கிறது என்றால் வேலைத்திட்டத்தை தொழிலாள வர்க்கத்தின் மத்தியில் அபிவிருத்தி செய்வதே மிக இன்றியமையாத பிரச்சினை ஆகும்.
அது ஒருபோதும் தீர்க்கப்பட்டிருக்கவில்லை அத்துடன் உண்மையில் சமூக சமத்துவமின்மையின் பாரிய மட்டங்களே கூட அவையளவில் ஒரு ஆரோக்கியமான ஒழுங்கினுடையதல்லாமல் ஒரு ஆழமாய் நோய்வாய்ப்பட்ட சமூகப்பொருளாதார ஒழுங்கின் வெளிப்பாடாகவே இருக்கின்றன.
ரஷ்யப் புரட்சி ஸ்ராலினிசத்தால் காட்டிக் கொடுக்கப்பட்டமை தொழிலாள வர்க்கத்தின் மீதான சமூக ஜனநாயகத்தின் காட்டிக்கொடுப்புகள் அமெரிக்காவில் தொழிலாள வர்க்கம் ஜனநாயகக் கட்சிக்கு கீழ்ப்படியச் செய்யப்பட்டமை என இருபதாம் நூற்றாண்டின் தோல்விகள் மற்றும் காட்டிக்கொடுப்புகளால் உருவாக்கப்பட்ட அரசியல் குழப்பத்தின் மரபைத் தாண்டச் செய்வது என்பது பெரும் பிரச்சினையாக இருக்கிறது என்பது உண்மையே.
இந்தப் பிரச்சினைகளில் தொழிலாள வர்க்கத்திற்குக் கல்வியூட்டுவதும் முன்னோக்கை அபிவிருத்தி செய்வதுமே மிக இன்றியமையாத அம்சம் ஆகும்.
அபாயங்களைப் புரிந்து கொள்வது முக்கியமே என்றாலும் ஒருவர் சாத்தியங்களையும் அத்துடன் வரலாற்றுப் படிப்பினைகளது முக்கியத்துவத்தையும் கூடப் புரிந்து கொள்ள வேண்டும்.
நடுத்தர வர்க்க குழுக்கள் முன்வைக்கின்ற அமைப்பு வடிவமும் இருக்கிறது ஏதேனும் ஒருவகையான அல்லது இன்னொரு வகையான மோதல்கள் ஒரு முன்னோக்கு இல்லாமல் இருபதாம் நூற்றாண்டின் மகத்தான அனுபவமான அக்டோபர் புரட்சியில் அதன் வெற்றி மற்றும் அதன் காட்டிக்கொடுப்பு என்கிற துன்பியல் இரண்டிலிருந்தும் இருந்து தேற்றம் செய்யப்பட்ட புரட்சிகரப் போராட்டத்தின் வரலாற்றுப் பயணப்பாதை குறித்த புரிதல் இல்லாமல்.
ஸ்ராலினிசத்திற்கு எதிரான ட்ரொட்ஸ்கியின் போராட்டம் குறித்து அறிந்திருக்காத எவரொருவராலும் இன்று அரசியலைக் குறித்து புத்திக்கூர்மையுடன் பேச முடியாது.
சென்ற ஆண்டில் நியூ யோர்க் டைம்ஸ் ரஷ்யப் புரட்சியை கண்டனம் செய்வதற்கு அதனைச் சிதைப்பதற்கும் பொய்மைப்படுத்துவதற்கும் ஏன் அத்தனை பல கட்டுரைகளை அர்ப்பணித்தது?
புறநிலையாக சர்வதேசத் தொழிலாள வர்க்கத்தின் ஒரு வெகுஜன புரட்சிகர இயக்கத்துடன் ஒரு நனவான மார்க்சிசத் தலைமை சங்கமித்தற்கான ஒரு உதாரணமாக அது இருந்தது.
மிகப் பரந்த விதத்தில் இந்த புள்ளியை ஆங்காங்கே நான் சொல்லி வந்திருக்கிறேன் என்று நம்புகிறேன் தொழிலாள வர்க்கத்தின் ஒரு சர்வதேசப் புரட்சிகர இயக்கத்தை நாங்கள் கட்டியெழுப்ப வேண்டிய அவசியம் இருக்கிறது கேட்டுக்கொண்டிருக்கும் அனைவரும் சோசலிச சமத்துவக் கட்சியிலும் அனைத்துலகக் குழுவிலும் செயலூக்கத்துடன் பங்குபெறுவதற்கும் உலக சோசலிச வலைத் தளத்தின் வாசகர் எண்ணிக்கையை ஊக்குவிப்பதற்கும் நாங்கள் விண்ணப்பம் செய்கிறோம்.
ஆயினும் இன்று நாங்கள் இந்த கட்டமைப்புக்குள்ளாக கருத்து சுதந்திரத்தையும் ஜனநாயக உரிமைகளையும் முழுமூச்சுடனும் தீர்மானகரமான விதத்திலும் பாதுகாப்பதற்கான அவசியத்தையும் விவாதித்துக் கொண்டிருக்கிறோம்.
இன்று நாம் நடத்துகின்ற இந்த கலந்துரையாடல் பல்வேறு பார்வைநிலைகளில் இருந்தும் இந்தப் பிரச்சினைகளை அணுகுவது மிகவும் மதிப்புவாய்ந்தது என்று நான் கருதுகிறேன்.
அமெரிக்க ட்ரொட்ஸ்கிச இயக்கத்தின் ஸ்தாபகரான கனன் ஒருமுறை கூறினார் உண்மை எவரொருவரையும் புண்படுத்துவது இல்லை அவரும் அதே மட்டத்தில் நிற்கின்ற போது.
நாம் முன்வைக்கப் போகும் ஆலோசனை என்னவென்றால் முதலாவதாய் இது எடுத்துக் கொள்ளப்படும் என்று நம்புகிறேன் சோசலிச மற்றும் போர்எதிர்ப்பு வலைத் தளங்களின் ஒரு கூட்டணியை உருவாக்குவது.
பொருள்விளக்கம் வேலைத்திட்டம் மற்றும் வரலாறு விடயங்களில் கருத்துவித்தியாசங்கள் இருப்பினும் கூட பங்கேற்பை நாங்கள் வரவேற்கிறோம்.
சோசலிசத்திற்காகவும் போரை எதிர்த்து தவிர்க்கவியலாமல் அதன் பொருள் ஜனநாயகக் கட்சியை எதிர்த்தும் இரண்டு கட்சி அமைப்புமுறையை எதிர்த்தும் முதலாளித்துவ அரசியல் அமைப்பை எதிர்த்தும் என்பதாகும் போராடவும் உறுதிபூண்டிருப்பவர்களுக்கு கருத்து சுதந்திரத்தையும் இணைய நடுநிலைமையையும் முழுமூச்சுடன் பாதுகாப்பதற்கும் தாக்குதலுக்குள்ளாகும் வலைத் தளங்கள் மற்றும் தனிமனிதர்கள் இரண்டையுமே பாதுகாப்பதற்கு ஒழுங்கமைப்பு செய்வதற்கும் ஒரு கூட்டணி உருவாக்கப்பட வேண்டியதாய் இருக்கிறது.
இந்தக் கோட்பாட்டின் அடிப்படையில் உலக சோசலிச வலைத் தளமும் அனைத்துலகக் குழுவும் இதில் தொடர்புடையை முக்கிய கேள்விகளைப் புரிந்து கொண்டிருப்பவர்களுடன் இணைந்து வேலைசெய்வதற்கு விருப்பத்துடன் இருக்கின்றன.
ஆனால் எல்லாவற்றையும் விட கருத்துச் சுதந்திரத்தைப் பாதுகாப்பதற்கு நாங்கள் விரும்புகிறோம் ஏனென்றால் முதலாளித்துவத்தின் நெருக்கடி புரட்சிகர வேலைத்திட்டத்திற்கான போராட்டம் ஆகியவை குறித்த ஒரு புரிதலை அபிவிருத்தி செய்வதற்கான தேவைதான் மிக இன்றியமையாத பிரச்சினை என நாங்கள் நம்புகிறோம்.
பிரச்சினைகளுக்காக சண்டை பிடிக்கலாம் விவாதிக்கலாம் அப்படித் தான் கட்டாயம் நடந்தாக வேண்டும் அப்படித் தான் நாங்கள் முன்னோக்கிய வழியைக் காண்கிறோம்.
சில சக்திவாய்ந்த பொறிமுறைகள் இருக்கின்றன எனது புத்தகங்களுக்கு மீண்டும் திரும்ப வேண்டாமென நினைக்கிறேன் இருந்தாலும் எப்படி என்றால் போல அல்லது சீசெரோவைப் பார்த்தீர்களென்றால் ரோம சாம்ராஜ்யத்தின் வீழ்ச்சியின் உச்சசமயத்தில் ரோமானிய மக்கள் அவர்களது உணர்வுபூர்வ மற்றும் புத்திஜீவித வாழ்க்கையை விளையாட்டுகளில் முதலிட்ட போது அவர் ஆட்டக்களத்தை எப்படித் தாக்கினார்.
என் வீட்டில் ஒரு தொலைக்காட்சி பெட்டியை நான் வைத்துக் கொள்ளவில்லை இருந்தாலும் கூட விமான நிலையங்களில் பொது இடங்களில் இந்தக் குப்பை வெகுஜன பொழுதுபோக்கு என்ற பேரில் நிறைந்து கிடக்கிறது அது துப்புகின்ற குப்பை.
பெருநிறுவன முதலாளித்துவ அமைப்புமுறைகள் எவ்வாறு வேலைசெய்கின்றன என்பதை நீங்கள் புரிந்து கொள்ள விரும்பினால் நீங்கள் அச்சுஅடிப்படை கலாச்சாரத்தையே வேராகக் கொள்ள வேண்டியிருக்கும்.
உண்மையைச் சொல்ல வேண்டுமென்றால் பிரபல பள்ளிகளுக்கு போகும் அநேகப் பேர் நான் சென்ற வசந்தத்தில் பிரின்ஸ்டனில் பாடம் நடத்தியிருக்கிறேன் கோல்ட்மன் சாக்ஸ்க்குப் போகிறார்கள்.
புரட்சிகரத் தத்துவத்துடன் கலந்துரையாடுவதாக இருக்கின்ற அதிகாரம் எவ்வாறு வேலை செய்கிறது என்பதைப் புரிந்திருக்கின்ற இன் மக்கள்கூட்டங்களும் அதிகாரமும் அத்தனை வகையான மாபெரும் படைப்புகளுக்கும் நமக்கு இன்னும் அணுகல் இருக்கிறது.
கிறிஸ் அவரது புத்தகங்களை குறிப்பிட்டார் அவற்றை நானும் பரிந்துரைக்கிறேன் அவையெல்லாம் மிக நல்ல மற்றும் சுவாரஸ்யமான புத்தகங்கள் அத்துடன் கிறிஸ் இன்னுமொரு புத்தகத்தையும் முடித்து கொண்டிருக்கிறார்.
ரஷ்யப் புரட்சியும் முடிவுறாத இருபதாம் நூற்றாண்டும் என்ற புத்தகத்தை மக்கள் வாசிப்பதற்கு நான் வலியுறுத்துவேன் அது நான் எழுதியது என்பதால் அல்ல அது இருபதாம் நூற்றாண்டின் இன்றியமையாத அனுபவங்களை சுருங்கக் கூறச் செய்யப்பட்டிருக்கும் ஒரு முயற்சி என்பதால்.
நீங்கள் நினைவுகூர்ந்து பார்க்கலாம் சோவியத் ஒன்றியம் கலைக்கப்பட்டதன் பின்னர் வரலாறு முடிந்து விட்டதாக வரலாற்றின் முடிவு என்பதான ஒரு செய்தி பரப்பப்பட்டது.
ஆனால் விடயம் என்னவென்றால் என்ன தடைகள் இருந்தாலும் புறநிலைமைகள் புரட்சிகரப் போராட்டத்தின் ஒரு மறுமலர்ச்சியை உருவாக்கிக் கொண்டிருக்கின்றன.
அத்தனை அபாயங்கள் அடர்த்தியாக இருக்கின்றன மற்றும் பிரச்சினைகள் மலைபோல் குவிந்திருக்கின்றன இருந்தாலும் நாம் என்ன செய்கிறோம் என்பதற்கு நாம் பொறுப்பாய் இருக்கிறோம்.
மேலும் மேலும் போர்க்குணமடைந்து செல்லும் தொழிலாள வர்க்கத்தின் உலகளாவிய இயக்கத்திற்கு அது முகம்கொடுக்கின்ற அரசியல் சூழ்நிலையைப் புரிந்து கொள்வதற்கு அவசியமாக இருக்கின்ற சிந்தனைகளையும் வேலைத்திட்டத்தையும் வழங்குவதே எங்களது சவாலாய் இருக்கிறது.